paragraph_text: God. 1740. gradski senator Ivan Hyacintha dao je ispred južnoga portala župne crkve sv. Marka podignuti pil (zavjetni spomenik), djelo Claudia Kautza, na čijemu se vrhu nalazio pozlaćeni prikaz Blažene Djevice Marije, a u podnožju kipovi sv. Josipa, sv. Ivana Nepomuka, sv. Ivana Evanđelista i sv. Ivana Krstitelja, te prikazi grbova Hrvatske, Slavonije, Dalmacije i Zagreba. Pil je 1869. srušen radi izgradnje vodoskoka prigodom posjeta cara Franje Josipa. Također, zbog dotrajalosti kipa donesena je odluka o izradi novoga, za koji je zadužen Anton Dominik Fernkorn. Zbog veličine novi kip nije postavljen na trg, nego je postavljen i uklopljen u fontanu ispred zagrebačke katedrale te ga krase prikazi četiriju anđela koji simboliziraju četiri kreposti: vjeru, nadu, čistoću i poniznost.<ref> „Jeste li znali da je na Markovom trgu nekada nalazio zavjetni spomenik Bezgrešnoj?” bitno.net. Objavljeno 8. prosinca 2022. Pristupljeno 10. prosinca 2022.